
Pirkimo sąlygų 2 priedas

INŽINERINIŲ STATINIŲ (PĖSČIŲJŲ - DVIRAČIŲ TAKO, ŠLAITINIŲ LAIPTŲ, MIRABELIŲ G. KARTU SU PRIKLAUSINIAIS, PAVIRŠINIŲ (LIETAUS) NUOTEKŲ TINKLŲ, APŠVIETIMO TINKLŲ) STATYBOS DARBŲ TECHNINĖ SPECIFIKACIJA


Perkami I ir II etapų darbai pagal techninį darbo projektą „Susisiekimo komunikacijų paskirties statinio –  Gėlių gatvės rekonstravimo ir kitų inžinerinių statinių – bendro pėsčiųjų ir dviračių tako, bei paviršinių (lietaus) nuotekų tinklų Ukmergės m. sav., statybos projektas“ (projekto Nr. Nr. 24122, 2025 m.) (toliau – Techninis darbo projektas), kurį sudaro Bendroji dalis, Susisiekimo ir sklypo plano dalis, Elektrotechnikos dalis (apšvietimo), Paviršinių nuotekų šalinimo tinklų dalis, Pasirengimo statybai ir statybos darbų organizavimo dalis, kurios pateikiamos kaip atskiras priedas CVP IS sistemoje.
1. Užbaigus Techninio darbo projekto I ir II etapuose numatytus darbus, bus surašomi statybos užbaigimo dokumentai, kaip to reikalauja statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.
2. Teikiant pasiūlymą turi būti įkainotas visas pirkimo objektas:
2.1. Techniniame darbo projekte numatyti I ir II etapo darbai:
I etapas - pėsčiųjų ir dviračių tako naujos statybos darbai, šlaitinių laiptų naujos statybos darbai, paviršinių (lietaus) nuotekų naujos statybos darbai, Mirabelių tako kapitalinio remonto darbai.
II etapas - Mirabelių gatvės atkarpos kartu su priklausiniais. 
Abiems etapams priskiriami apšvietimo įrengimo darbai.
(Darbų etapų schema pridedama).
2.2. Kontrolinių - geodezinių nuotraukų bei kadastrinių matavimų bylų atlikimo paslaugos su VĮ Registrų centras patikra, pateikiant po 1 bylą popieriniame variante ir po 1 egz. skaitmeninėse laikmenose PDF ir DWG formatuose. Kadastrinių matavimų bylos turi būti parengtos pagal esančių statinių skaičių. Kompiuterinė laikmena formuojama pagal STR 1.05.01:2017 „Statybą leidžiantys dokumentai, Statybos užbaigimas, Statybos sustabdymas, Savavališkos statybos padarinių šalinimas, Statybos pagal neteisėtai išduotą statybą leidžiantį dokumentą padarinių šalinimas“ 11 punkte nurodytus reikalavimus.
3. Statinio projekte, jo sudėtyje parengtose techninėse specifikacijose, brėžiniuose ir darbų kiekių bei įrengimų žiniaraščiuose paminėti gaminių pavadinimai yra orientacinio pobūdžio ir gali būti pakeisti analogiška tos pačios kokybės kitų gamintojų produkcija.
4. Statinio techniniame projekte nurodyti standartai, techniniai liudijimai turi būti tokie kaip reikalaujama arba lygiaverčiai ir galiojantys.
5. Rangovas, atlikdamas numatytus darbus, vykdo darbdavio pareigas ir įsipareigoja laikytis visų saugaus darbo, elektrosaugos, priešgaisrinės ir aplinkos apsaugos reikalavimų, išspręsti darbų zonos aplinkos sutvarkymą, lietaus vandens nuvedimą, drenažą, sugadintų ar išardytų dangų atstatymą - remontą, numatyti žemės sklypo teritorijos aptvėrimą, gauti visus reikalingus leidimus iš visų tuos leidimus išduodančių institucijų.
6. Rangovas įsipareigoja užtikrinti saugų eismą, trečiųjų asmenų teises pagal Statybos įstatymo 4 straipsnio 4 dalies nuostatas, parengti apvažiavimų, apylankų, laikinų privažiavimų schemas ir jas suderinti su Ukmergės r. policijos komisariatu, savivaldybės administracijos Saugaus eismo komisija bei kitomis suinteresuotomis institucijomis. 
7. Statybinio laužo utilizavimą ir perteklinio grunto išvežimą bei sutvarkymą organizuoja Rangovas.
8. Už naudojamų medžiagų ir atliktų darbų kokybę atsako Rangovas.
9. Atliekant darbus, Rangovas privalo vadovautis Statybos įstatymu, galiojančiais statybos techniniais reglamentais bei kitais teisės aktais, reglamentuojančiais statybos veiklą (normomis, taisyklėmis) bei techniniu projektu.
10. Užbaigus darbus, Rangovas pateikia atliktų darbų perdavimo-priėmimo aktą pasirašymui.   
11. Rangovas turi būti įdiegęs ir taikyti atliekamiems darbams aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
12. Rangovas darbų vykdymo metu ir (ar) atlikus darbus įsipareigoja pateikti dokumentus, patvirtinančius, kad vykdant statybos darbus buvo laikomasi ES investicijų programoje numatytų reikšmingos žalos nedarymo horizontaliajam principui reikalavimų (rangovo vadovo ar jo įgalioto asmens pasirašyta laisvos formos deklaracija, atliekų tvarkymo sutartis, įrangų aprašymai, specifikacijos, instrukcijos, eksploatacinių savybių deklaracijos ir kt.)

